# Decoration

## Nekrológ helyett

Ha elmegyek, nem megyek nagyon messzire,
Mindig itt leszek veled vagy a közeledben,
Ha nem is látsz, de gondolsz néha rám,
Én hallom! S megvigasztal téged a tudat talán,
Még mindig itt vagyok neked s veled,
Bár lehet, hogy azóta az utad másfelé vezet!
Nem változott meg semmi, csak nem itt vagyok,
E szép, színes világon, mely már csak neked ragyog,
Nem fogom kezed, és arcomat sem látod,
De ha rám emlékezel, újra nyílnak a szép virágok,
S a tél zord hava, mely szíved lakja, tavaszra vált újra.
Csak gondolj néha rám, ki átment a túloldalra!
A határ oly keskeny a két világ között, nem láthatod,
De én, ki már átjöttem, ez is, az is az otthonom!
Így nem szűnt meg semmi, légy újra szép és boldog,
Nevess és szeress, hisz én már jó helyen vagyok!
De tudd: a szeretetem még most is a tiéd,
Ezen nem változtat, hogy elmúlt a földi lét!
Siratni csak azt kell, ki téged örökre elhagyott!
De nem azért, mert egy másik világ elhívott, befogadott.
Ha rám gondolsz, most és mindörökké, veled vagyok!
Szeretettel várlak, ha eljön a nap, időd lejár,
Én ott várlak téged mosolyogva, az átjáró kapunál,
Hogy érezd, a szeretetem mindig rád talál!
S a fény majd átölel, és elvezet minket oda,
Hol megláthatod, mily csodás az út túlsó oldala,
S kéz a kézben járjuk be, mint annyi életen át,
Ezt a nyugalmas és szép, másik életi csodát!
Hát ne sírj! Nincs miért ontani könnyedet,
Nem történt más: elmentem, de lelkedben itt vagyok veled!

Szent Ágoston: Ne sírj, mert szeretsz engem versét hallgatva,
majd olvasva született ez az alkotás.

## Művek

Mint tömjénfüst...
Nem voltam angyal...
Furcsa páros
A szél mesél
Tükörképhez
Ha rózsát szakítasz...
Homo Ludens
Esti dal
Szeretlek, mint...
Egy érzés margójára
Vágyakozás
Törött szilánkok...
Abisszusz
Boldogságot már...
Circulum absolvere
Világ bolondja
Oly szép az éj...
Testemre jeleket...
Ó, de gyönyörű...
Ha vak lennék...
Oly sokszor...
Utolsó tánc
Virágok szirmait...
Gondolatok a temetőben
Nézőpont
Szegedi őszi emlék
Oly szép vagy...
Szégyen nélkül!
Halk futam...
Júdás evangéliuma
Feltétel nélkül!
Nekrológ helyett
Szerenád
Doni mementó, 1943. január
A tizenegyedik parancsolat!
Születés misztériuma...
Csend-élet helyett
Lehet-e...
Embernek maradni
Paradoxonok
Valahol Európában...
Szemben...a világgal
Lábnyomok
Szirének éneke
˝Boldogok a lelki szegények˝
Életemhez...
Mondd! Miért fél...
A holnap, messze van
Farsang paradoxona
Ősz búsong...
Megváltás?