# Decoration

## A tizenegyedik parancsolat!

Nem vagyok hívő, de ateista sem,
Én a megváltást másképp képzelem,
Nem hiszem, hogy bűnösnek születtem,
Még ha ezt is mondták ki felettem!
Mit tettek az ősök, nem érdekel,
A tudásért mindig szenvedni kell,
De nem utólag, és századokon át,
Hogy mindenki bűnös, ki megélte korát!
Csak azért élünk, hogy vezekelj, ember,
Mert másképp a mennyország nem jön el?
Számunkra nem marad más, csak a pokol?
Már a feltételezés is nagyon botor!
Hiszem, hogy létezett az édenkert,
Hol Ádám és Éva egymásra lelt,
Van utalás a helyre, a régi írásokban,
De nem itt a kék bolygón, ebben a világban!
Hiszek sok mindenben, mi fontos lehet,
De elsőként bizony magamban hiszek!
A Legfőbb Értelem, mert van ilyen,
Irányítja, segíti földi életem!
A régi közmondás, mely útbaigazít,
Segíts magadon, az Isten is megsegít!
Adja a tanácsot. Magadban és benne bízva
Juthatsz csak fel a legmagasabb csúcsra!
Nem vagyok hívő, de ateista sem,
Én a megváltást másképp képzelem,
Nem hiszem, hogy bűnösnek születtem,
Még ha ezt is mondták ki felettem!
Szeretem az élet tiszta oldalát,
Szépségét, ha a Nap fénye süt reád,
De nem szeretem, ha hitemmel fenyegetnek,
Elszámolni csak a Legfőbb Értelemnek
Tartozom! Ha végleg lejárt az időm,
Nem lesz kérdés, nem állok görnyedőn,
Félve, hisz mindent tud rólam, mit tettem,
Hiteltelenül vagy hitelesen jöttem!
S választhatok a világok között,
Újraszületéskor hova költözök,
Mert a hibáimat javítanom kell,
Felemelkedést másképp nem érhetem el!
Ha jól végeztem dolgom, egy új létsík vár,
Ahol mindig fényes a látóhatár,
Elízium vagy a tündérkert maga,
Akkor vár majd rám az igazi csoda!
Nem vagyok hívő, de ateista sem,
Én a megváltást ekként képzelem,
A szeretet a számomra irányt mutat,
Ez a tizenegyedik parancsolat!

## Művek

Mint tömjénfüst...
Nem voltam angyal...
Furcsa páros
A szél mesél
Tükörképhez
Ha rózsát szakítasz...
Homo Ludens
Esti dal
Szeretlek, mint...
Egy érzés margójára
Vágyakozás
Törött szilánkok...
Abisszusz
Boldogságot már...
Circulum absolvere
Világ bolondja
Oly szép az éj...
Testemre jeleket...
Ó, de gyönyörű...
Ha vak lennék...
Oly sokszor...
Utolsó tánc
Virágok szirmait...
Gondolatok a temetőben
Nézőpont
Szegedi őszi emlék
Oly szép vagy...
Szégyen nélkül!
Halk futam...
Júdás evangéliuma
Feltétel nélkül!
Nekrológ helyett
Szerenád
Doni mementó, 1943. január
A tizenegyedik parancsolat!
Születés misztériuma...
Csend-élet helyett
Lehet-e...
Embernek maradni
Paradoxonok
Valahol Európában...
Szemben...a világgal
Lábnyomok
Szirének éneke
˝Boldogok a lelki szegények˝
Életemhez...
Mondd! Miért fél...
A holnap, messze van
Farsang paradoxona
Ősz búsong...
Megváltás?